Innocentius Papa IV. Quod Monachi Clun. non possunt trahi ad iudicium per Commissarios Apostolicos, vltra duas diætas a Monasterio vel domibus suis immediate subiectis,  spectantibus eisdem. Item Bulla eiusdem, Quod nullus debet exercere Iurisdictionem contra Cluniacenses, nisi in litteris Apostolicis expressa mentio de Ordine Cluniacensi fiat. Item Priuilegium eiusdem, Quod absque consilio  consensu Patris Abbatis Clun. vel Patris Prioris, nō est alicui licitum dare pensionem aliquam, vel præbendam Monachalem. Item Bulla eiusdem Innocentij Papæ IV. Quod in aliqua Abbatia, vel totius Ordinis Clun. Ecclesiarum non teneantur Clun. per litteras Apostolicas prouidere, quæ expressam non fecerint de Cluniacensi Ordine mentionem. Item Bulla eiusdem, de quodam Priuilegio Abbati Clun. concesso, vt ad receptionem, vel prouisionem alicuius in pensionibus, seu beneficiis Ecclesiasticis per litteras Apostolicas compelli non possit, etiam si contineatur in dictis litteris, vt non obstante aliqua indulgentia Sedis Apostolicæ ad receptionem vel prouisionem illius, de quo scribitur, procedatur. Item Bulla eiusdem de quodam Priuilegio Abbati Clun. concesso,  eiusdem Ordini,  personis Ecclesiæ eorum, vt Ecclesiæ ad ipsum Abbatem,  fratrum professorum eiusdem de patronatu eorum, vel collationem spectantes, nullis conferri valeant per litteras Apostolicas, nisi dictæ litteræ plenam,  expressam de dicto Ordine,  indulgentia fecerint mentionem. Item Priuilegium eiusdem vt nulli possit omnino de aliquo Prioratu vel Ecclesia Clun. Ordinis prouideri per litteras Apostolicas non facientes plenam,  expressam de Ordine Clun. ac de verbo ad verbum ex toto tenore præsentis indulgentiæ mentionem, etiamsi contineatur in eis quod aliqua dictæ Sedis indulgentia non obsistat. Item Priuilegium eiusdem, Quod liceat Clun. vti in quibuslibet iudiciis omni genere probationum a iure concesso, non obstante consuetudine duellorum. Item Bulla eiusdem, Quod Abbas Clun. potest reuocare  amouere Priores,  Monachos a Prioratibus  aliis locis, vel possessionibus, si non curauerint exhibere census, redditus, seruitia, vel pecuniam, seu quęuis alia quę consueuerunt solui annis singulis, statutis locis  temporibus. Item Bulla eiusdem, Quod ad receptionem vel prouisionem per litteras Apostolicas, vel Legatorum impetratas, vel impetrandas, quantumcumque generales, vel speciales, Abbas non potest compelli, nisi de Ordine Clun.  huiusmodi indulgentia. Item Priuilegium Innocentij Papæ V. Quod Capellani Papæ non sunt subtracti ab obedientia Abbatis Cluniacensis. Item indulgentia eiusdem Innocentij Papæ, ne Abbas, vel alij Abbates Cluniacensis Ordinis Pontificalibus vtantur, donec Abbati Clun. fecerint obedientiam. Item innouatio facta per Innocentium Papam VI. de Priuilegio Alexandri, in qua continetur, Quod Abbas potest absoluere subditos suos a sententia excommunicationis super pœnis adiectis,  irregularitatibus. Et idem potest facere Prior de ipso. Addit etiam, quod de aliis statutis editis per Prædecessores suos,  Diffinitores Capituli generalis, idem potest.